Օգոստոսի 3-ին Գավառի բազմաֆունկցինալ երիտասարդական կենտրոնում ամփոփվեց «Գեղարեգ» ԿՄՀԿ-ի կողմից իրականացված «TIMING- Տեղական Ինքնակառավարման Մարմինների Ինքնակառավարման Նոր Գործելաոճ» ծրագիրը: Միջոցառման ամփոփիչ հանդիպմանը մասնակցում էին «Հայաստանի ֆինանսիստների միավորում» ՀԿ նախագահ՝ Վահան Հովհաննիսյանը, ԱՄՆ ՄԶԳ ներկայացուցիչ Բելլա Մարգարյանը, ՀՀ ՏԿԶ նախարարության ներկայացուցիչ Կարեն Բակոյանը, Գավառի քաղաքապետ Գուրգեն Մարտիրոսյանը, թիրախային համայնքների ղեկավարներ, հասարակական կազմակերպությունների, ակտիվ քաղաքացիական խմբերի ներկայացուցիչներ, համայնքների բնակիչներ: Ծրագրի նպատակն էր բարձրացնել բնակչության ներգրավվածության մակարդակը համայնքային կառավարման գործընթացում, ձեւավորել հաշվետու եւ մասնակցային ՏԻՄ, նպաստել քաղաքացիական խմբերի հզորացմանը: Ծրագիրը տեւեց շուրջ 1 տարի՝ Գավառ, Նորատուս, Սարուխան եւ Կարմիրգյուղ համայնքներում: